hvordan laver vi den midlertidige tandkrone?
hvis den midlertidige tandkrone er til en tand i den kosmetiske zone, bruger vi det provisoriske aftryk, som vi tog indledningsvist, som skabelon til at fremstille den. det gør vi ved at fylde det provisoriske aftryk med en flydende plast, hvorefter vi sætter det provisoriske aftryk, ind på den tand vi har slebet til.

den præparerede tand er mindre end da vi gik i gang, og således vil der være luft mellem tanden og aftrykket. dette luftrum udfyldes af den flydende plast, der efter nogle minutter vil størkne, og på denne måde har vi en plasttand, der ligner den oprindelige. plasttanden kan vi slibe til, og den kan herefter sættes fast på din egen tand, med en midlertidig tandlim.